梅塢路

梅塢路是中國福建省福州市倉山區其蜀條墿。梅塢路是南北方向其坡墿，南勢懸北勢低，懸低其差野大。南勢梅塢頂第一懸，敆塔亭路共麥園路其墿口。北勢遘觀井路，靠近閩江。

梅塢路者名字，是因爲明代嚽所仈曾有栽其十里梅樹。滿清尾遘民國年間，倉前山野価番囝起厝，梅塢路就是只価厝其中心。2005年，梅塢路東側做「舊城改造」，快活林西餐館舊址等等厝乞拆唻。2013年，梅塢路西側列裡煙臺山歷史風貌區保護範圍。以後，梅塢路就變做兩邊其厝儥蜀色其街了。

建築
近代建築
梅塢路墿墘其近代建築，一直留下無拆其有：
梅塢路2號：仈曾是荷蘭領事館，之後是倉山影劇院，遘尾乞評做福州市優秀近現代建築；
梅塢路16號：玉林山館，原來是倪柝聲其故居；
梅塢路56號；
梅塢路57號：橋南公益社（獨立廳）。

分類:倉山其墿